b'\n_START_ARTICLE_\nKSF Media\n_START_PARAGRAPH_\nKSF Media on Konstsamfundet-s\xc3\xa4\xc3\xa4ti\xc3\xb6n omistuksessa oleva lehtitalo, johon kuuluu viisi Suomessa ilmestyv\xc3\xa4\xc3\xa4 ruotsinkielist\xc3\xa4 lehte\xc3\xa4. Se aloitti varsinaisen toimintansa vuoden 2008 alussa._NEWLINE_KSF Median toimitusjohtaja on toukokuun 2018 alusta alkaen ruotsalainen Anna Hellerstedt. Vastaavana kustantajana toimii Susanna Landor.\n_START_SECTION_\nLehdet\n_START_PARAGRAPH_\nKSF Mediaan kuuluu viisi sanomalehte\xc3\xa4, jotka ovat kokonaan tai suurimmaksi osaksi Konstsamfundetin omistuksessa. KSF Media vastaa n\xc3\xa4iden lehtien hallinnosta ja myynnist\xc3\xa4.\n_START_SECTION_\nHistoria\n_START_PARAGRAPH_\nKSF Median perustamisesta tiedotettiin 21. toukokuuta 2007 ja yhti\xc3\xb6 aloitti varsinaisen toimintansa vuoden 2008 alusta, jolloin Konstsamfundetin kokonaan tai suurimmaksi osaksi omistamien lehtien hallinto ja myynti siirrettiin uuteen yhti\xc3\xb6\xc3\xb6n. Samalla lehtien omistamat kiinteist\xc3\xb6t siirrettiin KSF Median tyt\xc3\xa4ryhti\xc3\xb6n omistukseen. Toimituksellisesti lehdet toimivat erill\xc3\xa4\xc3\xa4n toisista._NEWLINE_Ennen Anna Hellerstedti\xc3\xa4 toimitusjohtajina ovat toimineet muiden muassa Svante Wahlbeck, Jens Berg ja Barbro Teir.'